Han fødtes formentlig på Gulland (Gotland) og tjente først som menig i Nederlandene før han kom til Norge for å delta i Hannibalfeiden. Siden gikk han igjen i fremmed krigstjeneste. Tilbake i Norge steg han i gradene, og ble adlet von Weisburg i 1671. 1677 tiltrådte han, og virket som kommandant på Frederiksten frem til 1683, hvoretter han til pensjonsalder var kommandant på Akershus. Sine siste år bodde han i Bergen.